Extreu les principals categories de què parla el text següent:
Si els socialistes estiguessen tan desesperats que d'ací a divendres es concretàs la presència d'un mitjancer internacional entre els dos governs tindria trellat que ERC i PDECat acceptassen de votar el pressupost espanyol?
Ahir, de sobte, tothom es va posar a parlar del mitjancer, d’un mitjancer, notari, relator, coordinador… D’un mitjancer que hauria d’exercir entre els governs espanyol i català, a partir de la taula de partits o de la bilateral o del que siga que s’inventen. Si és que al final inventen res.
En va parlar primer Miquel Iceta, en una de les seues maniobres habituals, sobre les quals Pere Martí aplica el bisturí amb precisió en aquest article. Després en va parlar la consellera Artadi en la conferència de premsa de govern. I s’hi va apuntar, tot i que d’una manera molt críptica, la vice-presidenta espanyola Carmen Calvo –que va tornar a dir coses incompatibles amb les que deia –al seu costat– el ministre Borrell, ahir particularment destrellatat, com us expliquem ací. Finalment el govern va filtrar que en els famosos vint-i-un punts del desembre el president Torra ja havia proposat al primer ministre Sánchez la figura d’un mitjancer, a condició que fos internacional. Condició que és, evidentment, determinant. El resultat de tanta bullanga és que ahir es va organitzar un desori monumental amb la dreta extrema i l’extrema dreta, totes ofeses i indignades, esmolant les eines i fent crides a la insurrecció patriòtica espanyola. El PP, Ciutadans, Vox i el PSOE més ultramuntà portaven un batistot de repica’m el colze només de sentir la paraula. Però la qüestió és saber de què parlem, en realitat, si és que parlem de res.
ERC : partit_polític, PDECat : partit_polític, Miquel Iceta : polític, Pere Martí : persona, Artadi : polític, Carmen Calvo : polític, Borrell : polític, Torra : polític, Sánchez : polític, PP : partit_polític, Ciutadans : partit_polític, Vox : partit_polític, PSOE : partit_polític